SL Uradni list Evropske unije L 242/28

IZVEDBENA UREDBA KOMISIJE (EU) 2016/1619

z dne 8. septembra 2016

o spremembi Izvedbene uredbe (EU) št. 948/2014 glede zadnjega dne za predložitev zahtevkov za pomoč za zasebno skladiščenje za posneto mleko v prahu

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 18(2), člena 20(c), (f), (l), (m) in (n) in člena 223(3)(c) Uredbe,

ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (2) in zlasti člena 4 Uredbe,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (3) ter zlasti člena 62(2)(b) Uredbe,

ob upoštevanju naslednjega:

(1) Izvedbena uredba Komisije (EU) št. 948/2014 (4) je odprla zasebno skladiščenje za posneto mleko v prahu zaradi posebej težkih tržnih razmer, zlasti zaradi prepovedi, ki jo je uvedla Rusija za uvoz mlečnih izdelkov iz Unije.

(2) Navedena shema za zasebno skladiščenje je bila podaljšana z izvedbenimi uredbami Komisije (EU) št. 1337/2014 (5), (EU) 2015/303 (6), (EU) 2015/1548 (7) in (EU) 2016/224 (8). Zato se lahko zahtevki za pomoč predložijo do 30. septembra 2016.

(3) Rusija je 29. junija 2016 podaljšala prepoved uvoza kmetijskih proizvodov in živil iz Unije do konca leta 2017.

(4) Proizvodnja posnetega mleka v prahu v Uniji se je v obdobju od januarja do aprila 2016 zaradi povečane proizvodnje mleka povečala za 18 %, medtem ko se je izvoz v istem obdobju zmanjšal za 8 %. Izvoz posnetega mleka v prahu običajno predstavlja približno 40 % do 50 % celotne proizvodnje posnetega mleka v prahu v Uniji.

(5) Zato so cene posnetega mleka v prahu v Uniji še vedno pod pritiskom znižanja.

(6) Glede na sedanje razmere na trgu je primerno zagotoviti nemoteno razpoložljivost sheme pomoči za zasebno skladiščenje za posneto mleko v prahu ter jo podaljšati do začetka intervencijskega obdobja za leto 2017, tj. do 1. marca 2017.

(7) Da bi se izognili prekinitvi možnosti za predložitev zahtevkov v okviru te sheme, bi ta uredba morala začeti veljati dan po objavi.

(8) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

V členu 5 Izvedbene uredbe (EU) št. 948/2014 se datum „30. september 2016“ nadomesti z datumom „28. februar 2017“.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. septembra 2016 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) UL L 346, 20.12.2013, str. 12.

(3) UL L 347, 20.12.2013, str. 549.

(4) Izvedbena uredba Komisije (EU) št. 948/2014 z dne 4. septembra 2014 o odprtju zasebnega skladiščenja za posneto mleko v prahu in vnaprejšnji določitvi zneska pomoči (UL L 265, 5.9.2014, str. 18).

(5) Izvedbena uredba Komisije (EU) št. 1337/2014 z dne 16. decembra 2014 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 360, 17.12.2014, str. 15).

(6) Izvedbena uredba Komisije (EU) 2015/303 z dne 25. februarja 2015 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 55, 26.2.2015, str. 4).

(7) Izvedbena uredba Komisije (EU) 2015/1548 z dne 17. septembra 2015 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 242, 18.9.2015, str. 26).

(8) Izvedbena uredba Komisije (EU) 2016/224 z dne 17. februarja 2016 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 41, 18.2.2016, str. 8).